
4.1.α. Τα περισσότερα έργα του Ντελακρουά έχουν θέματα από την ιστορία, τη λογοτεχνία αλλά και από τα γεγονότα της εποχής του.
β. Οι έντονοι χρωματικοί νεωτερισμοί του Ντελακρουά, η ελευθερία και η ένταση της πινελιάς του άνοιξαν νέους δρόμους στη ζωγραφική.

4.2.α. "H Ελευθερία οδηγεί το λαό".
β. Το έργο "Η Ελευθερία οδηγεί το λαό", είναι σημαντικό, διότι σ΄ αυτό παρουσιάζεται για πρώτη φορά η θριαμβική σκηνή μιας επανάστασης του λαού (η επανάσταση του 1830, που έφερε στην εξουσία το βασιλιά Λουδοβίκο - Φίλιππο). Ο λαός που συνοδεύει την Ελευθερία ανήκει στην κατώτερη κοινωνική τάξη, γεγονός που ενόχλησε την αστική τάξη της Γαλλίας. Ο καλλιτέχνης συμμετέχει στη δράση του πίνακα, μια που ο άντρας με το καπέλο δεν είναι άλλος από τον ίδιο το ζωγράφο. Ο ενθουσιασμός για την ελευθερία, το ένοπλο πλήθος, η ένταση στην ατμόσφαιρα, η κυματίζουσα τρίχρωμη σημαία, δημιουργούν συναισθήματα έξαρσης και πάθους στο θεατή.
